ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1998 για τροποποίηση της απόφασης 97/408/ΕΚ για μέτρα προστασίας κατά της κλασικής πανώλης των χοίρων στην Τσεχική Δημοκρατία [κοινοποιηθείσα υπό τον αριθμό Ε(1998) 2276] (Κείμενο που παρουσιάζει ενδιαφέρον για τον ΕΟΧ) (98/507/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 18 παράγραφος 1,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (3), όπως τροποποιήθηκε τελευταία από την οδηγία 96/43/ΕΚ, και ιδίως το άρθρο 19 παράγραφος 1,

Εκτιμώντας:

ότι έχει επιβεβαιωθεί η εκδήλωση της κλασικής πανώλους των χοίρων σε εγκαταστάσεις οικόσιτων χοίρων σε ορισμένες περιοχές της Τσεχικής Δημοκρατίας το 1997 7

ότι η Επιτροπή εξέδωσε την απόφαση 97/408/ΕΚ, της 25ης Ιουνίου 1997, για μέτρα προστασίας που αφορούν την κλασική πανώλη των χοίρων στην Τσεχική Δημοκρατία (4) 7

ότι η επιδημιολογική κατάσταση στις εγκαταστάσεις οικόσιτων χοίρων έχει βελτιωθεί 7

ότι η κλασική πανώλη των χοίρων εξακολουθεί να πλήττει τους αγριόχοιρους σε ορισμένες περιοχές της Τσεχικής Δημοκρατίας 7

ότι η κατάσταση αυτή ενδέχεται να αποτελέσει κίνδυνο για τις αγέλες της Ευρωπαϊκής Κοινότητας 7

ότι κρίνεται επομένως αναγκαίο να διατηρηθούν ορισμένα από τα προστατευτικά μέτρα που θεσπίστηκαν με την απόφαση 97/408/ΕΚ στις περιοχές που εμφανίστηκε η νόσος σε αγριοχοίρους το 1997 και 1998 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το άρθρο 1 της απόφασης 97/408/ΕΚ της Επιτροπής αντικαθίσταται από το ακόλουθο άρθρο:

«Άρθρο 1

Τα κράτη μέλη απαγορεύουν την εισαγωγή ζώντων χοίρων, σπέρματος, εμβρύων και ωαρίων χοίρων, από ορισμένες περιοχές της Τσεχικής Δημοκρατίας που αναφέρονται στο παράρτημα της παρούσας απόφασης.»

2. Το παράρτημα της απόφασης 97/408/ΕΚ της Επιτροπής αντικαθίσταται από το παράρτημα της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζουν σχετικά με την Τσεχική Δημοκρατία ώστε να ευθυγραμμιστούν με την παρούσα απόφαση. Ενημερώνουν την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 28 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 268 της 24. 9. 1991, σ. 56.

(2) ΕΕ L 162 της 1. 7. 1996, σ. 1.

(3) ΕΕ L 373 της 31. 12. 1990, σ. 1.

(4) ΕΕ L 170 της 28. 6. 1997, σ. 58.

ΠΑΡΑΡΤΗΜΑ

Περιοχές της Τσεχικής Δημοκρατίας

Breclav

Kromeriz

Vyskov

Hodonin

Uherske Hradiste

Zlin

Znojmo

Prerov
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1998 για το διορισμό τακτικού μέλους της συμβουλευτικής επιτροπής για την κατάρτιση των μαιών(98/C 222/05)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την απόφαση 80/156/ΕΟΚ του Συμβουλίου, της 21ης Ιανουαρίου 1980, για τη σύσταση συμβουλευτικής επιτροπής για την κατάρτιση των μαιών (1), και ιδίως τα άρθρα 3 και 4,

Εκτιμώντας:

ότι, με την απόφασή του της 23ης Οκτωβρίου 1995 (2), το Συμβούλιο όρισε την κα Pilar TOLEDANO GONZΑLEZ ως τακτικό μέλος της συμβουλευτικής επιτροπής για περίοδο που λήγει στις 22 Οκτωβρίου 1998 7

ότι η ισπανική κυβέρνηση υπέδειξε την κα Adoraciσn BELTRΑN BALSELLS σε αντικατάσταση της κας Pilar TOLEDANO GONZΑLEZ,

ΑΠΟΦΑΣΙΖΕΙ:

Άρθρο μόνο

Η κα Adoraciσn BELTRΑN BALSELLS ορίζεται τακτικό μέλος της συμβουλευτικής επιτροπής για την κατάρτιση των μαιών, σε αντικατάσταση της κας Pilar TOLEDANO GONZΑLEZ και για το υπόλοιπο της θητείας της, δηλαδή έως τις 22 Οκτωβρίου 1998.

Λουξεμβούργο, 29 Ιουνίου 1998.

Για το Συμβούλιο

Ο Πρόεδρος

R. COOK

(1) ΕΕ L 33 της 11.2.1980, σ. 13.

(2) ΕΕ C 292 της 7.11.1995, σ. 2.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Ιουνίου 1998 για τη συμφωνία μεταξύ της Ευρωπαϊκής Κοινότητας, της Ευρωπαϊκής Υπηρεσίας Διαστήματος και του Ευρωπαϊκού Οργανισμού για την Ασφάλεια της Αεροναυτιλίας, σχετικά με την ευρωπαϊκή συμβολή στην ανάπτυξη του παγκόσμιου δορυφορικού συστήματος πλοήγησης (GNSS) (98/434/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 παράγραφος 1, το άρθρο 84 παράγραφος 2 και το άρθρο 130 Μ, σε συνδυασμό με το άρθρο 228 παράγραφος 2 πρώτη φράση, παράγραφος 3 πρώτο εδάφιο και παράγραφος 4,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι η Κοινότητα, εντός των πλαισίων των αρμοδιοτήτων της, μπορεί να συμβάλλει στην ανάπτυξη παγκόσμιου δορυφορικού συστήματος πλοήγησης 7

ότι θα πρέπει να εγκριθεί η συμφωνία μεταξύ της Ευρωπαϊκής Κοινότητας, της Ευρωπαϊκής Υπηρεσίας Διαστήματος και του Ευρωπαϊκού Οργανισμού για την Ασφάλεια της Αεροναυτιλίας, σχετικά με την ευρωπαϊκή συμβολή στην ανάπτυξη παγκόσμιου δορυφορικού συστήματος πλοήγησης (GNSS),

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας, της Ευρωπαϊκής Υπηρεσίας Διαστήματος και του Ευρωπαϊκού Οργανισμού για την Ασφάλεια της Αεροναυτιλίας, σχετικά με την ευρωπαϊκή συμβολή στην ανάπτυξη παγκόσμιου δορυφορικού συστήματος πλοήγησης (GNSS), εγκρίνεται εξ ονόματος της Κοινότητας.

Τα κείμενα της συμφωνίας και των τεχνικών της παραρτημάτων, επισυνάπτονται στην παρούσα απόφαση.

Άρθρο 2

1. Η Κοινότητα εκπροσωπείται από την Επιτροπή στην κοινή επιτροπή που προβλέπει το άρθρο 5 της συμφωνίας.

2. Όσον αφορά τα θέματα που καλύπτονται από το άρθρο 5 παράγραφος 4 της συμφωνίας, η θέση της Κοινότητας καθορίζεται από το Συμβούλιο επί τη βάσει πρότασης της Επιτροπής. Όσον αφορά τα θέματα που καλύπτονται από το άρθρο 5 παράγραφοι 1, 2 και 3, η θέση της Κοινότητας καθορίζεται από την Επιτροπή μετά από συνεννόηση με επιτροπή που απαρτίζεται από αντιπροσώπους των κρατών μελών.

3. Η Επιτροπή εξουσιοδοτείται να εγκρίνει, εξ ονόματος της Κοινότητας, τις τροποποιήσεις που αναφέρονται στο άρθρο 5 παράγραφος 4 της συμφωνίας.

Άρθρο 3

Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία εξ ονόματος της Κοινότητας.

Λουξεμβούργο, 18 Ιουνίου 1998.

Για το Συμβούλιο

Ο Πρόεδρος

G. STRANG

(1) ΕΕ C 337 της 7. 11. 1997, σ. 37.

(2) ΕΕ C 138 της 4. 5. 1998.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Απριλίου 1997 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Γεωργίας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Γεωργίας σχετικά με το εμπόριο κλωστοϋφαντουργικών προϊόντων, προκειμένου να ληφθεί υπόψη η προσχώρηση της Δημοκρατίας της Αυστρίας, του Βασιλείου της Σουηδίας και της Δημοκρατίας της Φινλανδίας στην Ευρωπαϊκή Ένωση (98/446/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή έχει διαπραγματευθεί εξ ονόματος της Ευρωπαϊκής Κοινότητας συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Γεωργίας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Γεωργίας σχετικά με το εμπόριο κλωστοϋφαντουργικών προϊόντων, προκειμένου να ληφθεί υπόψη η προσχώρηση της Δημοκρατίας της Αυστρίας, του Βασιλείου της Σουηδίας και της Δημοκρατίας της Φινλανδίας στην Ευρωπαϊκή Ένωση, όπως προβλέπεται στα άρθρα 75, 100 και 127 της πράξης προσχώρησης 7

ότι, δυνάμει της απόφασης 96/223/ΕΚ του Συμβουλίου, της 22ας Δεκεμβρίου 1995, για την προσωρινή εφαρμογή ορισμένων συμφωνιών μεταξύ της Ευρωπαϊκής Κοινότητας και ορισμένων τρίτων χωρών για το εμπόριο κλωστοϋφαντουργικών προϊόντων (1), μέχρις ότου ολοκληρωθούν οι απαιτούμενες διαδικασίες για τη σύναψή της, η συμφωνία εφαρμόζεται προσωρινά από την 1η Ιανουαρίου 1995 7

ότι πρέπει να εγκριθεί η εν λόγω διμερής συμφωνία,

ΑΠΟΦΑΣΙΖΕΙ:

Άρθρο 1

Εγκρίνεται, εξ ονόματος της Κοινότητας, η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Γεωργίας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Γεωργίας σχετικά με το εμπόριο κλωστοϋφαντουργικων προϊόντων, προκειμένου να ληφθεί υπόψη η προσχώρηση της Δημοκρατίας της Αυστρίας, του Βασιλείου της Σουηδίας και της Δημοκρατίας της Φινλανδίας στην Ευρωπαϊκή Ένωση.

Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών.

Άρθρο 3

Ο Πρόεδρος του Συμβουλίου προβαίνει εξ ονόματος της Κοινότητας στην κοινοποίηση που προβλέπεται στην παράγραφο 3 της συμφωνίας υπό μορφή ανταλλαγής επιστολών (2).

Λουξεμβούργο, 14 Απριλίου 1997.

Για το Συμβούλιο

Ο Πρόεδρος

J. VAN AARTSEN

(1) ΕΕ L 81 της 30.3.1996, σ. 1.

(2) Η ημερομηνία έναρξης ισχύος της συμφωνίας υπό μορφή ανταλλαγής επιστολών θα δημοσιευθεί στην Επίσημη Εφημερίδα των Ευρωπαϊκών Κοινοτήτων, μερίμνη της Γενικής Γραμματείας του Συμβουλίου.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1998 για την παράταση της εφαρμογής της κοινής δράσης 97/875/ΚΕΠΠΑ που αφορά την υποστήριξη της διαδικασίας εκδημοκρατισμού στη Δημοκρατία του Κογκό (98/410/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.3,

Εκτιμώντας:

ότι η κοινή δράση 97/875/ΚΕΠΠΑ, της 19ης Δεκεμβρίου 1997, που εγκρίθηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, και αφορά την υποστήριξη της διαδικασίας εκδημοκρατισμού στη Δημοκρατία του Κογκό (1), λήγει στις 30 Ιουνίου 1998 7

ότι η υποστήριξη της Ένωσης εξαρτάται από τη δέσμευση της κυβέρνησης και των θεσμών της Δημοκρατίας του Κογκό να αναλάβουν διαδικασία εκδημοκρατισμού 7

ότι η Ένωση έχει εκφράσει τις ανησυχίες της για την παρούσα κατάσταση στη Δημοκρατία του Κογκό και τις προθέσεις της κυβέρνησης της Δημοκρατίας του Κογκό, σημειώνοντας ωστόσο προσφάτως ορισμένες θετικές εξελίξεις όπως το διορισμό Συνταγματικής Συνέλευσης 7

ότι η Ένωση εξακολουθεί να είναι πρόθυμη να υποστηρίζει τις διαδικασίες εκδημοκρατισμού στη Δημοκρατία του Κογκό και συνεπώς η εφαρμογή της κοινής δράσης 97/875/ΚΕΠΠΑ θα πρέπει να παραταθεί για ένα επιπλέον έτος,

ΑΠΟΦΑΣΙΖΕΙ:

Άρθρο 1

Η κοινή δράση 97/875/ΚΕΠΠΑ παρατείνεται έως τις 30 Ιουνίου 1999.

Άρθρο 2

Η παρούσα απόφαση αρχίζει να ισχύει την ημέρα της υιοθέτησής της.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Λουξεμβούργο, 29 Ιουνίου 1998.

Για το Συμβούλιο

Ο Πρόεδρος

R. COOK

(1) ΕΕ L 357 της 31. 12. 1997, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Νοεμβρίου 1997 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Πολωνίας για τον εκσυγχρονισμό του πετρελαϊκού τομέα της Πολωνίας, στα πλαίσια της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου (98/367/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη φράση,

την πρόταση της Επιτροπής,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Πολωνίας για τον εκσυγχρονισμό του πετρελαϊκού τομέα της Πολωνίας, στα πλαίσια της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, εγκρίνεται εξ ονόματος της Ευρωπαϊκής Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία, δεσμεύοντας την Κοινότητα.

Βρυξέλλες, 10 Νοεμβρίου 1997.

Για το Συμβούλιο

Ο Πρόεδρος

J. POOS
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαΐου 1998 με την οποία τροποποιείται για δεύτερη φορά η απόφαση 93/42/ΕΟΚ για επιπρόσθετες εγγυήσεις όσον αφορά τη μολυσματική ρινοτραχειίτιδα των βοοειδών για τα βοοειδή που προορίζονται για τα κράτη μέλη ή για τις περιφέρειες των κρατών μελών που είναι ελεύθερες από την νόσο αυτή σε σχέση με τη Σουηδία και για τροποποίηση της απόφασης 95/109/ΕΚ [κοινοποιηθείσα υπό τον αριθμό Ε(1998) 1355] (Κείμενο που παρουσιάζει ενδιαφέρον για τον ΕΟΧ) (98/362/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου του τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 97/12/ΕΚ (2), και ιδίως το άρθρο 9 παράγραφος 3 και το άρθρο 10 παράγραφος 2,

Εκτιμώντας:

ότι, με την απόφαση 95/71/ΕΚ της Επιτροπής (3), έχει εγκριθεί ένα πρόγραμμα εξάλειψης της μολυσματικής ρινοτραχειίτιδας των βοοειδών (ΜΡΒ) στη Σουηδία 7 ότι εκτιμάται ότι, χάρη σε αυτό το πρόγραμμα, η εν λόγω νόσος έχει εξαλειφθεί από τη Σουηδία 7

ότι, για να εξασφαλιστεί η συνέχιση και η επιτυχής ολοκλήρωση αυτού του προγράμματος εξάλειψης της ΜΡΒ, η Σουηδία θέσπισε ορισμένες επιπρόσθετες εγγυήσεις με την απόφαση 95/109/ΕΚ της Επιτροπής (4) 7

ότι η Σουηδία εκτιμά ότι το έδαφός της είναι ελεύθερο από τη μολυσματική ρινοτραχειίτιδα των βοοειδών και έχει παρουσιάσει στην Επιτροπή τη σχετική συνοδευτική τεκμηρίωση 7

ότι οι αρχές της Σουηδίας επιδιώκουν να τους αναγνωρισθεί ότι οι κανόνες που ισχύουν στη χώρα τους όσον αφορά τις μετακινήσεις των βοοειδών είναι τουλάχιστον ισοδύναμοι με τους κανόνες που προβλέπονται στην παρούσα απόφαση 7

ότι η απόφαση 93/42/ΕΟΚ της Επιτροπής (5), όπως τροποποιήθηκε από την απόφαση 94/962/ΕΚ (6), παρέχει επιπρόσθεστες εγγυήσεις σε σχέση με τη μολυσματική ρινοτραχειίτιδα των βοοειδών, για τα βοοειδή που προορίζονται για τη Δανία και τη Φινλανδία 7

ότι είναι σκόπιμο να προταθούν ορισμένες επιπρόσθετες εγγυήσεις για να διασφαλισθεί η πρόοδος που έχει επιτευχθεί στη Σουηδία 7 ότι είναι, επομένως, σκόπιμο να τροποποιηθεί αυτή η απόφαση ούτως ώστε να παρέχονται στη Σουηδία οι ίδιες εγγυήσεις 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 93/42/ΕΟΚ αντικαθίσταται από το παράρτημα της παρούσας απόφασης.

Άρθρο 2

Απαλείφεται η δεύτερη σειρά του παραρτήματος της απόφασης 95/109/ΕΚ.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Μαΐου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ 121 της 29. 7. 1964, σ. 1977/64.

(2) ΕΕ L 109 της 25. 4. 1997, σ. 1.

(3) ΕΕ L 59 της 17. 3. 1997, σ. 33.

(4) ΕΕ L 79 της 7. 4. 1995, σ. 32.

(5) ΕΕ L 16 της 25. 1. 1993, σ. 50.

(6) ΕΕ L 371 της 31. 12. 1994, σ. 27.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΠΡΟΕΔΡΕΙΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 17ης Απριλίου 1998 σχετικά με την εκτέλεση, όσον αφορά το σύστημα καταβολής εξόδων για τη χορήγηση ογκωδών εγγράφων, της απόφασης 97/632/ΕΚΑΧ, ΕΚ, Ευρατόμ του Ευρωπαϊκού Κοινοβουλίου και συγκεκριμένα του άρθρου 3 παράγραφος 1 (98/306/ΕΚ, ΕΚΑΧ, Ευρατόμ)

ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,

Έχοντας υπόψη:

τις συνθήκες για την ίδρυση των Ευρωπαϊκών Κοινοτήτων, και ιδίως το άρθρο 142 της συνθήκης για την ίδρυση της Ευρωπαϊκής Κοινότητας,

το άρθρο 22 παράγραφος 2 του εσωτερικού κανονισμού (1) του Ευρωπαϊκού Κοινοβουλίου,

την απόφαση 97/632/ΕΚΑΧ, ΕΚ, Ευρατόμ του Ευρωπαϊκού Κοινοβουλίου, της 10ης Ιουλίου 1997, σχετικά με την πρόσβαση του κοινού στα έγγραφα του Ευρωπαϊκού Κοινοβουλίου (2), και ιδίως το άρθρο 3 παράγραφος 1,

Εκτιμώντας:

ότι η εν λόγω απόφαση προβλέπει σύστημα καταβολής εξόδων 7

την ανάγκη καθορισμού, κατά περίπτωση, των εξόδων που προκύπτουν από άλλα μέσα διαβίβασης των εν λόγω εγγράφων 7

την ανάγκη καθορισμού των εξόδων μετάφρασης όταν πρόκειται για γλώσσα εκτός των επισήμων γλωσσών των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο 1

Για τα έξοδα χορήγησης αντιγράφου, τυπωμένου σε χαρτί, ενός εγγράφου το οποίο υπερβαίνει τις 30 σελίδες, μπορεί να ζητηθεί προκαταβολικώς ποσό ύψους 10 Ecu, και επιπλέον 0,036 Ecu κατά σελίδα χαρτιού.

Το εν λόγω ποσόν μπορεί να επανακαθορισθεί με απόφαση του Προεδρείου του Ευρωπαϊκού Κοινοβουλίου, κατόπιν προτάσεως του Γενικού Γραμματέα.

Τα έξοδα που προκύπτουν από άλλα μέσα ή άλλους τρόπους διαβίβασης αποφασίζονται κατά περίπτωση, από το Γενικό Γραμματέα, χωρίς αυτά να υπερβαίνουν ένα λογικό ποσό.

Η παρούσα απόφαση δεν αφορά τα δημοσιευμένα έγγραφα, τα οποία εξακολουθούν να υπόκεινται στο δικό τους σύστημα τιμών.

Άρθρο 2

Σε περίπτωση που χρειασθεί μετάφραση σε γλώσσα εκτός των επισήμων γλωσσών των Ευρωπαϊκών Κοινοτήτων βάσει του άρθρου 2 παράγραφος 2 της απόφασης 97/632/ΕΚΑΧ, ΕΚ, Ευρατόμ, εφαρμόζεται η τιμή που ισχύει στο Κοινοβούλιο για τις μεταφράσεις από εξωτερικούς συνεργάτες υπό το καθεστώς «free-lance».

Άρθρο 3

Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 17 Απριλίου 1998.

Για το Προεδρείο

Ο Πρόεδρος

Josι Maria GIL-ROBLES

(1) ΕΕ L 293 της 7. 12. 1995, σ. 1.

(2) ΕΕ L 263 της 25. 9. 1997, σ. 27.
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ της 26ης Ιανουαρίου 1998 για τη σύναψη ευρωμεσογειακής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου (98/238/ΕΚ, ΕΚΑΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95,

Μετά από διαβουλεύσεις με τη συμβουλευτική επιτροπή και τη σύμφωνη γνώμη του Συμβουλίου

Έχοντας υπόψη τη σύμφωνη γνώμη του Ευρωπαϊκού Κοινοβουλίου,

Εκτιμώντας ότι θα πρέπει να εγκριθεί ευρωμεσογειακή συμφωνία που καθιερώνει συνεργασία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, η οποία υπεγράφη στις Βρυξέλλες, στις 17 Ιουλίου 1995,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ευρωμεσογειακή συμφωνία που καθιερώνει συνεργασία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, τα πρωτόκολλα που προσαρτώνται σ' αυτή και οι δηλώσεις και ανταλλαγές επιστολών που επισυνάπτονται στην τελική πράξη εγκρίνονται εξ ονόματος της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα.

Τα κείμενα της συμφωνίας, τα προσαρτώμενα πρωτόκολλα και η τελική πράξη επισυνάπτονται στην παρούσα απόφαση.

Άρθρο 2

1. Η θέση που λαμβάνει η Κοινότητα στο συμβούλιο και στην επιτροπή σύνδεσης καθορίζεται από το Συμβούλιο, με βάση πρόταση της Επιτροπής ή, όπου κρίνεται σκόπιμο, από την Επιτροπή, ανάλογα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα.

2. Ο πρόεδρος του Συμβουλίου προεδρεύει, σύμφωνα με το άρθρο 79 της συμφωνίας, του συμβουλίου σύνδεσης και παρουσιάζει τη θέση της Κοινότητας. Ένας αντιπρόσωπος του προέδρου του Συμβουλίου προεδρεύει της επιτροπής σύνδεσης, σύμφωνα με το άρθρο 82 της συμφωνίας, και παρουσιάζει τη θέση της Κοινότητας.

Άρθρο 3

Ο πρόεδρος του Συμβουλίου καταθέτει, εξ ονόματος της Ευρωπαϊκής Κοινότητας, την πράξη γνωστοποίησης που προβλέπεται στο άρθρο 96 της συμφωνίας. Ο πρόεδρος της Επιτροπής καταθέτει την εν λόγω πράξη γνωστοποίησης εξ ονόματος της Ευρωπαϊκής Κοινότητας Άνθρακα και Χάλυβα.

Βρυξέλλες, 26 Ιανουαρίου 1998.

Για την Επιτροπή

Ο Πρόεδρος

J. SANTER

Για το Συμβούλιο

Ο Πρόεδρος

R. COOK
ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Φεβρουαρίου 1998 περί του διορισμού μέλους της συμβουλευτικής επιτροπής του οργανισμού εφοδιασμού της Ευρατόμ (98/C 70/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54, δεύτερο και τρίτο εδάφιο,

το άρθρο Χ του καταστατικού του οργανισμού εφοδιασμού της Ευρατόμ (1), όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ (2),

την απόφαση του Συμβουλίου, της 27ης Ιουνίου 1997, περί του διορισμού των μελών της συμβουλευτικής επιτροπής του οργανισμού εφοδιασμού της Ευρατόμ (3),

τη γνώμη της Επιτροπής,

Εκτιμώντας:

ότι μια έδρα μέλους της προαναφερόμενης επιτροπής εκκενώθη λόγω της παραίτησης του κ. Claude ROLLAND-PIEGUE, η οποία γνωστοποιήθηκε στο Συμβούλιο στις 8 Ιουλίου 1997 7

ότι πρέπει κατά συνέπεια να πληρωθεί αυτή η έδρα 7

την υποψηφιότητα που υπέβαλε η γαλλική Κυβέρνηση στις 8 Ιουλίου 1997,

ΑΠΟΦΑΣΙΖΕΙ:

Άρθρο μόνο

Η κα Caroline JORANT διορίζεται μέλος της συμβουλευτικής επιτροπής του οργανισμού εφοδιασμού της Ευρατόμ για το υπόλοιπο διάστημα της εντολής της εν λόγω επιτροπής, δηλαδή έως τις 28 Μαρτίου 1999.

Βρυξέλλες, 23 Φεβρουαρίου 1998.

Για το Συμβούλιο

Ο Πρόεδρος

R. COOK

(1) ΕΕ 27 της 6.12.1958, σ. 534/58.

(2) ΕΕ L 1 της 1.1.1995, σ. 1.

(3) ΕΕ C 210 της 11.7.1997, σ. 3.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Φεβρουαρίου 1998 για την αντικατάσταση ενός τακτικού μέλους της συμβουλευτικής επιτροπής για την κατάρτιση των φαρμακοποιών (98/C 69/08)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την απόφαση 85/434/ΕΟΚ του Συμβουλίου, της 16ης Σεπτεμβρίου 1985, για τη σύσταση συμβουλευτικής επιτροπής για τη φαρμακευτική εκπαίδευση (1), και ιδίως τα άρθρα 3 και 4,

Εκτιμώντας:

ότι με την απόφαση της 23ης Ιουλίου 1996 (2), το Συμβούλιο διόρισε την κα Παναγιώτα ΚΑΡΑΒΑΡΣΑΜΗ τακτικό μέλος, για την περίοδο που λήγει στις 22 Ιουλίου 1999,

ότι η ελληνική κυβέρνηση όρισε την κα Όλγα ΟΙΚΟΝΟΜΟΥ εις αντικατάσταση της κας Παναγιώτας ΚΑΡΑΒΑΡΣΑΜΗ,

ΑΠΟΦΑΣΙΖΕΙ:

Άρθρο μόνο

Η κα Όλγα ΟΙΚΟΝΟΜΟΥ διορίζεται τακτικό μέλος της συμβουλευτικής επιτροπής για την κατάρτιση των φαρμακοποιών σε αντικατάσταση της κας Παναγιώτας ΚΑΡΑΒΑΡΣΑΜΗ για το υπόλοιπο της θητείας του, δηλαδή έως τις 22 Ιουλίου 1999.

Βρυξέλλες, 23 Φεβρουαρίου 1998.

Για το Συμβούλιο

Ο Πρόεδρος

R. COOK

(1) ΕΕ L 253 της 24.9.1985, σ. 43.

(2) ΕΕ C 239 της 17.8.1996, σ. 5.